Kuldīgā

APSTIPRINĀTS

ar Kuldīgas novada domes

29.05.2025. lēmumu

(prot. Nr.7, p.16.)

**NOLIKUMS**

**SKAISTĀKO DĀRZU KONKURSS “KULDĪGAS NOVADS PLAUKST”**

**Vispārīgie jautājumi**

1. Konkursu par skaistāko dārzu (turpmāk – Konkurss) organizē Kuldīgas novada pašvaldība (turpmāk – Pašvaldība).
2. Konkursa mērķis ir:
   1. sekmēt novada teritorijas sakopšanu, veicināt kārtību individuālo un pašvaldības māju, iestāžu, sabiedrisku organizāciju, uzņēmumu, tirdzniecības un pakalpojumu objektu teritorijās.
   2. radīt interesi Kuldīgas novada iedzīvotājos un motivēt piedalīties novada sakopšanā.
   3. popularizēt kvalitatīvus, mūsdienīgus un tradicionālus, vides raksturam atbilstošus, dārzu un publiskās ārtelpas veidošanas principus.
   4. izteikt atzinību Pašvaldības iedzīvotājiem par Kuldīgas novadā esošo privāto īpašumu labiekārtošanu, apstādījumu ierīkošanu un uzturēšanas kvalitāti.
3. Konkursa vērtēšanai tiek izveidota komisija, kura apstiprināta ar Kuldīgas novada domes lēmumu.
4. Papildu informāciju par Konkursu var uzzināt, zvanot pa tālruni 28377234 vai rakstot pašvaldības Mārketinga un Sabiedrisko attiecību nodaļas vadītājai uz e-pastu *ilze.meirupska@kuldigasnovads.lv*.

**Konkursa norise**

1. Konkursa dalībnieks laikā no 2025. gada 2. jūnija līdz 1. jūlijam (ieskaitot) aizpilda elektronisku konkursa pieteikuma veidlapu, kas publicēta Pašvaldības tīmekļvietnē [*www.kuldigasnovads.lv*](http://www.kuldigasnovads.lv), ievienojot Konkursa Dalībnieka paša uzņemtu/-as Konkursa objekta digitālu/-as fotogrāfiju/-as. Pieteikumu var iesniegt arī klātienē Kuldīgas novada pašvaldības Klientu apkalpošanas centrā, Baznīcas ielā 1.
2. Konkurss tiek izsludināts, publicējot tā nolikumu Kuldīgas novada pašvaldības informatīvajos kanālos.
3. Konkursa kategorijas un balvu fonds:

|  |  |  |  |
| --- | --- | --- | --- |
| **N.p.k.** | **Konkursa kategorijas** | **Godalgotās vietas** | **Balvu fonds** |
| 1. | Daudzdzīvokļu māju teritorijas Kuldīgas novadā | 1 | 150 EUR |
| 2. | Individuālo māju teritorijas Kudīgas novadā | 1 | 150 EUR |
| 3. | Gaisa dārzu īpašnieki Kuldīgas novadā | 1 | 150 EUR |
| 4. | Dārzs Kuldīgas Vecpilsētā | 1 | 150 EUR |
| 5. | Skatītāju simpātija | 1 | 150 EUR |

1. Konkursa dalībnieki:
   1. Ikviens Kuldīgas novada iedzīvotājs, kurš izveidojis skaistus dārzus un uztur labā kārtībā sava īpašuma teritoriju
2. Pieteikumus konkursam var pieteikt fiziskas un juridiskas personas, aizpildot dalībnieka anketu, kurā tiek norādīta vērtējamā objekta adrese, īpašnieks, kontakttālrunis, kā arī pieteicēja vārds, uzvārds/nosaukums, kontakttālrunis:
   1. Iesniedzot Konkursa pieteikumu, pieteicējam jāiesniedz Konkursa objekta foto materiāls. Gadījumā, ja foto materiāls netiek iesniegts, to ir tiesīgs sagatavot Konkursa rīkotājs, iepriekš saskaņojot ar Konkursa objekta īpašnieku vai valdītāju.
   2. Pieteikumu iesniegšanas vieta: Kuldīgas novada pašvaldības apmeklētāju pieņemšanas un informēšanas centrs – Baznīcas ielā 1, Kuldīga; Kuldīgas novada pašvaldības tīmekļa vietnē, aizpildot elektronisku anketu.
3. Konkursa vērtēšanas komisija tiek apstiprināta ar Kuldīgas novada domes lēmumu.
4. Konkursa vērtēšanas komisijas sastāvā ietilpst: deputāts, Izpilddirektora vietniece, SIA “Kuldīgas komunālie pakalpojumi” pārstāvis, pagasta pārvaldes vadītājs, Vides dizainere, Vides speciāliste.
5. Konkursa vērtēšanas komisija var pieaicināt konsultantus – māksliniekus, speciālistus.
6. Konkursa vērtēšanas komisija ir tiesīga pieaicināt preses un sabiedrisko organizāciju pārstāvjus.
7. Konkursa 1. kārtu organizē Kuldīgas novada pašvaldība, izveidojot vērtēšanas komisiju vismaz 3 locekļu sastāvā. Komisija izvērtē iesniegtos pieteikumus un veic priekšatlasi, saskaņā ar nolikuma 20. punktā noteiktajiem vērtēšanas kritērijiem.
8. Konkursa 2. kārtas vērtēšana notiek klātienē no 2. līdz 31. jūlijam, Kuldīgas novada domes izveidotajai komisijai iespēju robežās apmeklējot pretendentus uz konkursa galvenajām balvām un vērtējot saskaņā ar 19. punktā minētajiem kritērijiem.
9. Konkursa rezultāti tiek publicēti Kuldīgas novada pašvaldības tīmekļvietnē, kā arī paziņoti personīgi konkursa dalībniekiem. Balvas tiek pasniegtas klātienē pašvaldības rīkotā pasākuma laikā.
10. Konkursa uzvarētāji katrā nominācijā saņems naudas balvu 150,00 EUR apmērā un Kuldīgas novada pašvaldības atzinības rakstu. Pārējie dalībnieki – atzinības rakstu. Kā arī skaistāko dārza fotogrāfijas tiks publicētas Kuldīgas novada pašvaldības tīmekļa vietnē www.kuldigasnovads.lv un sociālajos tīklos.
11. Kategorijā “Skatītāju simpātija” uzvarētājs tiek noteikts balsojumā pašvaldības Facebook kontā.
12. Par uzvarētāju 1. - 3. nominācijā atzīstams Dalībnieks, kura Konkursa objekts novērtēts ar lielāko Komisijas locekļu piešķirto kopīgo punktu skaitu. 4. nominācijā atzīstami Dalībnieki, kuru Konkursa objekti novērtēti ar lielāko emocijzīmju skaitu Pašvaldības oficiālajā Facebook konta Konkursa “Simpātiju balsojuma” ierakstā *www.facebook.com/kuldigalv*.

**Komisijas kompetence**

1. Konkursa komisija izvērtē saņemtos pieteikumus, iespēju robežās no 2. jūlija līdz 31. jūlijam apseko konkursam pieteiktos dārzus un teritorijas, iepriekš par laiku vienojoties ar īpašnieku.
2. Konkursam pieteiktos objektus vērtēs katrs konkursa vērtēšanas komisijas loceklis, piešķirot punktus no 0 līdz 5 atbilstoši šādiem vērtēšanas kritērijiem:
   1. Dārza izteiksmība un savdabīgums, īpašas pozitīvas pazīmes vai atšķirības;
   2. Dārza vizuālais kopskats (t.sk. mazo arhitektūras formu iederība un pieskaņotība dārza veidolam, kvalitātei);
   3. Dārza uzturēšanas kvalitāte (apdobju sakoptība, zāliena kvalitāte, augu vitalitāte);
   4. Dārza zonējuma funkcionalitāte.
3. Konkursa komisijai ir tiesības sniegt priekšlikumus par balvu fonda sadalījuma izmaiņām, ņemot vērā Konkursa objektu izvērtējuma rezultātus, sniedzot skaidrojumu balvu sadalījuma maiņai, kā arī pēc saviem ieskatiem izvirzīt papildus nominācijas, piešķirot atzinību.
4. Konkursa komijai, saņemot Konkursa objektu īpašnieku un valdītāju piekrišanu, ir tiesības fotografēt vai filmēt Konkursa objektus, ievietot uzņemtās fotogrāfijas Pašvaldības oficiālajā tīmekļa vietnē un Pašvaldības oficiālajā Facebook kontā, skatītāju simpātijas noteikšanai. Kā arī izmantot attēlus Konkursa noslēguma pasākumā vai novada mārketinga un reklāmas nolūkos.

Kuldīgas novada domes priekšsēdētāja (paraksts)\* Inese Astaševska

*\** ŠIS DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

Pieteikuma anketa

|  |
| --- |
| Vērtējamā objekta  adrese…………………………………………………………………………………..  Nominācija, kurai piesaka  īpašumu………………………………………………………………………..  Iesniedzēja vārds, uzvārds, kontakttālrunis/ e-pasts  ……………………………………………………………..    Īpašnieka vārds, uzvārds/ kontakktālrunis/ e-pasts  …………………………………………………………….. |